DOI: 10.14457/tu.the.2016.1639
title: การเปิดรับสื่อและข่าวสาร ความคาดหวัง ความพึงพอใจและแนวโน้มต่อการเปิดรับสารภายในองค์กรของพนักงานกลุ่มบริษัทจันวาณิชย์

description: การวิจัยเรื่อง “การเปิดรับสื่อและข่าวสาร ความคาดหวัง ความพึงพอใจ และแนวโน้มต่อการเปิดรับสารภายในองค์กรของพนักงานกลุ่มบริษัทจันวาณิชย์” มีวัตถุประสงค์เพื่อศึกษาการเปิดรับสื่อและข่าวสาร ความคาดหวัง ความพึงพอใจ และแนวโน้มต่อการเปิดรับสารภายในองค์กรของพนักงานกลุ่มบริษัทจันวาณิชย์ ความแตกต่างระหว่างลักษณะทางประชากรของพนักงานกลุ่มบริษัทจันวาณิชย์กับการเปิดรับสื่อภายในองค์กร ความสัมพันธ์ของความคาดหวังต่อสื่อและข่าวสารภายในองค์กรของพนักงานกลุ่มบริษัทจันวาณิชย์กับการเปิดรับสื่อภายในองค์กร ความสัมพันธ์ของการเปิดรับสื่อภายในองค์กรของพนักงานกลุ่มบริษัทจันวาณิชย์ กับความพึงพอใจต่อสื่อและข่าวสารภายในองค์กร ความสัมพันธ์ของความพึงพอใจต่อสื่อและข่าวสารภายในองค์กรของพนักงานกลุ่มบริษัทจันวาณิชย์ กับแนวโน้มต่อการเปิดรับสารภายในองค์กร และความแตกต่างของความคาดหวังต่อสื่อและข่าวสารภายในองค์กรของพนักงานกลุ่มบริษัทจันวาณิชย์ กับความพึงพอใจต่อสื่อและข่าวสารภายในองค์กรของพนักงานกลุ่มบริษัทจันวาณิชย์การวิจัยครั้งนี้เป็นการวิจัยเชิงปริมาณ (Quantitative Research) มีรูปแบบการวิจัยเชิงสำรวจ (Survey Research) แบบเก็บข้อมูลเพียงครั้งเดียว (Cross Section Study) และใช้แบบสอบถาม (Questionnaires) เป็นเครื่องมือในการเก็บรวบรวมข้อมูล โดยให้กลุ่มตัวอย่างเป็นผู้ตอบแบบสอบถามด้วยตนเอง ซึ่งกลุ่มตัวอย่างในการวิจัยครั้งนี้ คือ พนักงานที่มีสังกัดทำงานภายใต้บริษัท จันวาณิชย์ ซีเคียวริตี้พริ้นท์ติ้ง จำกัด (CSP) และบริษัท จันวาณิชย์ จำกัด (CWN) เท่านั้น          ที่ประกอบธุรกิจหลัก (Core Business) ด้านการผลิตและจัดจำหน่ายผลิตภัณฑ์สิ่งพิมพ์ป้องกันปลอมแปลง (Security Printing Product) ซึ่งสังกัดทำงานภายใต้ 2 บริษัทดังกล่าว สามารถแบ่งออกเป็น 6 หน่วยธุรกิจ ได้แก่ หน่วยธุรกิจ 1, หน่วยธุรกิจ 2, หน่วยธุรกิจ 3, หน่วยธุรกิจ 4, หน่วยธุรกิจ 8 และหน่วยธุรกิจ 11 จำนวน 400 คน ด้วยวิธีการเลือกตัวอย่างแบบแบ่งชั้นภูมิแบบง่าย (Stratified Random Sampling) โดยแบ่งขนาดตัวอย่างในแต่ละชั้นภูมิเป็นสัดส่วน (Proportion) และใช้วิธีการสุ่มตัวอย่างแบบบังเอิญ (Accidental Sampling)ผลการวิจัย พบว่า พนักงานกลุ่มบริษัทจันวาณิชย์มีการเปิดรับสื่อ อยู่ในระดับมาก โดยมีการเปิดรับสื่อบุคคล (หัวหน้างาน/เพื่อนร่วมงาน) มากที่สุด รองลงมา คือ ป้ายประกาศ/บอร์ดประชาสัมพันธ์ และเว็บไซต์ (chanwanich.com) น้อยที่สุด โดยมีเปิดรับข่าวสารภายในองค์กรเกี่ยวกับสิทธิประโยชน์ที่พนักงานพึงได้รับ (เปลี่ยนสิทธิประกันสังคม, ขอคืนเงินภาษี) เป็นอันดับ 1 อันดับ 2 คือ สารต่าง ๆ จากผู้บริหารสู่พนักงาน (นโยบายบริหาร, วิสัยทัศน์, ทิศทางการทำงาน) และข่าวประสัมพันธ์การฝึกอบรม เช่น การบรรยายพิเศษปรับสมดุลความคิด สมดุลชีวิต ทำงานให้มีประสิทธิภาพ เป็นอันดับ 7 มีความคาดหวังต่อสื่อและข่าวสารภายในองค์กรโดยรวม อยู่ในระดับมาก  มีความพึงพอใจต่อสื่อและข่าวสารโดยรวม อยู่ในรับมาก และมีแนวโน้มต่อการเปิดรับสารภายในองค์กรโดยรวม อยู่ในระดับมาก ผลการทดสอบสมมติฐานการวิจัย พบว่า ความคาดหวังต่อสื่อและข่าวสารภายในองค์กรของพนักงานกลุ่มบริษัทจันวาณิชย์โดยรวม มีความสัมพันธ์กับการเปิดรับสื่อภายในองค์กร ว่า การเปิดรับสื่อภายในองค์กรของพนักงานกลุ่มบริษัทจันวาณิชย์ มีความสัมพันธ์กับความพึงพอใจต่อสื่อและข่าวสารภายในองค์กรโดยรวม ความพึงพอใจต่อสื่อและข่าวสารภายในองค์กรโดยรวมของพนักงานกลุ่มบริษัทจันวาณิชย์ มีความสัมพันธ์กับแนวโน้มต่อการเปิดรับสารภายในองค์กร และความคาดหวังต่อสื่อและข่าวสารภายในองค์กรโดยรวมของพนักงานกลุ่มบริษัทจันวาณิชย์ที่แตกต่างกัน                มีความพึงพอใจต่อสื่อและข่าวสารภายในองค์กรโดยรวมแตกต่างกัน